b'\n_START_ARTICLE_\nGeorge Abbott\n_START_PARAGRAPH_\nGeorge Francis Abbott (25. kes\xc3\xa4kuuta 1887 \xe2\x80\x93 31. tammikuuta 1995) oli yhdysvaltalainen Broadway-ohjaaja, -tuottaja, -k\xc3\xa4sikirjoittaja ja -n\xc3\xa4yttelij\xc3\xa4. H\xc3\xa4n voitti urallaan viisi Tony-palkintoa ja yhden Pulitzerin. _NEWLINE_Abbott on p\xc3\xa4\xc3\xa4ssyt American Theatre Hall of Fameen. H\xc3\xa4n esiintyi n\xc3\xa4yttelij\xc3\xa4n\xc3\xa4 ensi kertaa vuonna 1913 ja oli aktiivinen viel\xc3\xa4 kuollessaan 107-vuotiaana vuonna 1995. Abbott ty\xc3\xb6sti my\xc3\xb6s lukuisia elokuvia, kuten Pyjamaleikki (The Pajama Game, 1957) ja Mit\xc3\xa4 Lola tahtoo? (Damn Yankees, 1958)._NEWLINE_Suomeksi Abbottin n\xc3\xa4ytelmist\xc3\xa4 on tuotettu Charley\xe2\x80\x99s Aunt (suom. Charleyn t\xc3\xa4ti tai Miss\xc3\xa4 on Charley?) ja Broadway._NEWLINE_George Abbott oli naimisissa kolmesti. H\xc3\xa4nen tytt\xc3\xa4rest\xc3\xa4\xc3\xa4n Judithista tuli n\xc3\xa4yttelij\xc3\xa4.'